Гликозилирани хемоглобин A1c
Гликозилирани хемоглобин A1c или глукозилирани хемоглобин A1c (скраћено HbA1c) један је од деривата крви који настаје слепљивањем беланчевина хемоглобина и глукозе у процесу гликације. Настаје патолошким стањима када се глукоза у дужем временском периоду налази у вишку у крви (хипергликемија). Шта се у крви налази више глукозе виша је и вредност гликозилираног хемогобина. HbA1c је добар показатељ циркадијалног ритма глукозе и квалитета метаболичке регулацје шећерне болести за један дужи период - у протеклих 2 до 3 месеца која претходе његовом одређивању, који је еквивалентан животном веку еритроцита.

HbA1c одсликава само средњу вредност шећера у крви током два или три месеца, али не пружа увид у колебање нивоа шећера у крви током дана, не открива евентуалне хипогликемије и не омогућава да се одабере најбоља врста, доза и време убризгавања инсулина. Метода није замена за преглед шећера у крви, већ се само добро са њом допуњава.

Основне поставке 

Хемоглобин
Саставни део крви су црвена крвна зрнца, која у себи садрже као саставни и најважнији део беланчевинухемоглобин. Хумани хемоглобин (Hb) није хемијски хомоген. У еритроцитима здраве одрасле особе постоје три различита типа хемоглобина: фетални хемоглобин (HbF), два хемоглобина која припадају одраслима (HbА, који је доминантан и HbА2), и гликозилирани хемоглобин (HbA1+A0), чије су количине приказане на овој табели:

Један пар α-ланаца је исти за све три фракције Hb, док је други пар део глобина различит за претходни Hb: γ, β и δ ланац.
Гликозилирани хемоглобин
Током 1950-их, гликолизовани HbА1 изолован је из HbА а применом хроматографске анализе издвојене су и остале три фракције HbА1а, GbА1b и HbА1c. Гликација је неензиматски додатак шећера резистентан на амино групе протеина. Гликовани хемоглобини се разликују један од другог у зависности од врсте доданих угљених хидрата и места гликације. Место гликације је обично Н-терминални део ланца β-глобина, али се гликација може десити и на другим деловима β-ланца или на α-ланцу. Гликозилирани хемоглобин HbA1 се састоји из више компоненти приказаних на овој табели:

HbA1c је најзаступљенијаје фракција гликозилираног хемоглобина, која настаје иреверзибилном неензимском гликацијом.

Хемоглобин HbA1c који се налази у црвеним крвним зрнцима је беланчевина за коју се у стањима трајно високих вредности гликемије везује шећер из крви, а степен његовог везивања је пропорционалан висини и дужини одржавања високог нивоа шећера у крви. Другим речима, уколико је концентрација шећера у крви виша утолико је веће његово везивање за хемоглобин, и обрнуто.

Гликозилирани хемоглобин је фракције хемоглобина која се неензимски гликозилира и чија концентрација одражава тенденцију промена вредности гликемије у дужем временском периоду.
 
Оне се међусобно разликују по врсти угљених хидрата везаних за хемоглобин (Hb) или по типу амино групе која учествује у реакцији.

Код нормогликемичних особа удео HbA1а1, HbA1а2 и HbA1b у укупном Hb износи од 0,4% -0.8%. Удео HbA1с у укупном Hb износи 4—5%, тако да је удео укупног гликозилилираног Hb 3—9%.

С обзиром да ниво HbA1c, одражава неензимску гликозилацију хемоглобина, промена нивоа ове фракције посматра се у контексту живота еритроцита. А како је животни век еритроцита 120 дана а гликозилација хемоглобина није линеарни процес већ се највећи део одвија тек у другој половини животног века еритоцита, због старења еритроцити бивају замењени новим. Према томе не постоји рационална основа да се ниво HbA1c анализира у интервалу краћем од 60 дана. Зато се у пракси код особа са хипергликемијом мерењем концентрације гликозилираног хемоглобина у крви може утврди која је била просечна концентрација гликозе у крви у задњих 8—12 недеља или 2 до 3 месеца.

Код особа које не пате од хипергликемије или шећерне болести, просечне вредности HbA1c крећу се у распону од 3,5% до 5,5%. Када је HbA1c 7% просечна вредност шећера у крви је 6,5 mmol/l., што најбоље илуструје приказани дијаграм.

<center>
Дијаграм вредости HbA1c у односу на концетарцију глукозе у крви.

Референтне вредности 
Вредности гликохемоглобина се изражавају као удео појединих фракција у односу на укупни Hb. Према међународном мерном систему (SI) оне треба да буду изражене уделом фракције до јединице, али код већине комерцијалних тестова оне су изражене у процентима.

Референтне вредности зависе од методе и фракције која се мери (HbA1c или HbA1), а неки договорени консензус би био: за HbA1 5 8%, а за HbA1c 3 6%.

Светска Здравствена Организација препоручује за контролу гликемије следеће вредности за HbA1c:
 < 6,5% — добро контролисана гликемија,
 6,5 — 7,5% — граничне вредности гликемије,
 > 7,5% — лоше контролисан ниво гликемије.
Како не постоји специфичан (идеалан) опсег за добру контролу, резултате пацијената би требало интерпретирати по индивидуалној основи.

Значај одређивање HbA1c 
Одређивање HbA1c у крви, тренутно је једна од најбољи метода да се шећерна болест прати и држи под контролом. Наиме одређивање HbA1c је много поузданија метода за откривање постојање лоше метаболиеке регулације шећерне болести, нарочито у оним случајевима код којих она може остати неоткривена ако се само једном у 2-3 месеца одређује шећер у крви или начини тзв. дневни гликемијски профил (када се гликемија одређује више пута у току дана, евентуално и током ноћи).

Колики је значај смањење вредности HbA1c за само 1% најбоље говоре ови подаци, који указују на то да је смањење ризика мање:
 21% — за настанка свих компликација код шећерне болести
 21% — за смртнои исход изазван шећерном болешћу
 14% — за настанка инфаркта срца
 37% — за појаву микроваскуларних компликација (неуропатије, отказивања рада бубрега и оштећења вида).
Међутим ова метода не искључује мерење шећера у крви по одређеном ритму, од стране самих пацијената, који контролишу ниво шећера у крви помоћу самомерача и тачно евидентирају. То има посебан значај јер након болесникове посете лекар врши упоређивање тих вредности са вредношћу HbA1c. Тек на основу резултата ове две анализе може се остварити најбоља процена успешности лечења и прави план даље терапије у наредном периоду.

Начин извођења 
Анализа је врло једноставна, брза и релативно јефтина. Потребан је само један узорак крви, а сама анализа је готова за један дан. Све методе за мерење гликохемоглобина не захтевају велику количину узорка крви, тако да се може користити капиларна крв.

Такође нису потребни никакви специјални услови за вађење крв, а пацијент не мора бити на таште. Венска крв се обично сакупља са ЕДТА, али се могу користити и хепарин и флуорид-оксалат као антикоагуланси.

Узорак крви се може сакупити и на филтер папиру који је претходно наквашен раствором који садржи глукоза оксидазу. Глукоза оксидаза везује слободну глукозу и спречава брзу ин витро гликозилацију хемоглобина за време сушења. Међутим, овај инхибиторни ефекат није потпун и проценат гликохемоглобина расте временом, тако да су у току 14 дана промене минималне.

Веродостојност резултата 
Постоји мали број ситуација (неке тешке анемије, узимање алкохола, трудноћа, уремија и нека друга обољења) када добијена вредност може бити нереално повишена или снижена. У таквим стањима задатак лекара је да додатним испитивањима изврши процену веродостојности добијеног резултата. .

У том смислу при кориштењу гликозилираног хемоглобина у дијагностичке сврхе треба узети у обзир следеће факторе:
 ненормални хемоглобин (варијанте хемоглобина),
 анемија,
 измењени полуживот еритроцита,
 старост и старење,
 етичка припадност.

Напомене

Види још 
 Хемоглобин A1c
 Континуирано мерење глукозе

Извори

Спољашње везе 

 National Diabetes Information Clearinghouse  
 American Diabetes Association Standards of Medical Care 2007 
 Hemoglobin A1c Test 
 A1c (glycated hemoglobin) at Lab Tests Online 
 Simple Online A1c Calculator 
 Metrika: A1C test for professionals and consumers. 
 Developing Point of care HbA1c tests for Diabetes monitoring. Aug 2008 Discusses different test methods 
 HbA1c to eAG (estimated Average Glucose) calculator in mmol/l and mg/dl including resources. 
 What is HbA1c? 
 HbA1c: analyte monograph - The Association for Clinical Biochemistry and Laboratory Medicine. 
 HbA1c DCCT to IFCC converter 
 Hypothyroidism Falsely Raises HbA1c and Glycated Albumin Levels  

Патологија
Анализе крви
Шећерна болест
Хемоглобини
Медицинске анализе